एक महान दार्शनिक ने एक बार कहा था, "दुनिया एक किताब है,
और जो घूमते नहीं हैं, वे केवल एक ही पन्ना पढ़ते हैं।"
तो, मैं कहूँगा
कि मैं कई पन्ने पढ़ चुका हूँ, और मुझे यह किताब कुछ ख़ास पसंद नहीं आई।
मैं कई कारणों से घूमना पसंद नहीं करता हूँ।
जब ज़्यादा ठंड होती है, मैं सुखद महसूस नहीं करता हूँ।
बर्फ़ में तैरना, बिना कपड़ों के?
- हाँ। - वैसे, यह शानदार निमंत्रण है।
जब ज़्यादा गर्मी होती है, तो पता है क्या होता है? मैं सुखद महसूस नहीं करता हूँ।
मैं उतनी तेज़ नहीं भाग सकता।
- पर मैं 75 साल का हूँ। - तुम्हें मदद चाहिए?
नहीं, मैं कर लूँगा।
और शायद अभी और घूमने का समय आ गया है।
हे भगवान।
पहली बार मैंने हाथी के पिछवाड़े में हाथ डाला है।
पर अच्छी बात यह है
कि मैं कुछ शानदार होटलों में रह रहा हूँ।
अरे, वाह। क्या शानदार नज़ारा है।
शर्त यह है कि मैं बाहर की जगहों की खोज करने को भी राज़ी हुआ हूँ।
- संभलकर। - सच में।
- कितना सुंदर पहाड़ है। - वह ज्वालामुखी है।
वह ज्वालामुखी है?
ऐसी दुनिया जिससे मैं पूरी ज़िंदगी दूर रहता आया हूँ।
व्हो। सेडी।
हे भगवान।
बस इससे बचकर निकलना ही काफ़ी होगा।
यह आख़िरी बार होगा कि मैं किसी फ़िन के साथ पाँच वोडका पीयूँगा।
द रिलक्टंट ट्रैवलर विद यूजीन लेवी
मैं जन्नत में आया हूँ।
इसमें कोई शक़ नहीं है। बेहद, बेहद सुंदर है।
यह जगह किसे पसंद नहीं आएगी?
मुझे पता है कि यह अजीब सुनाई पड़ता है,
पर किसे ऐसे को जो मेरी तरह पानी से बेहद डरता हो।
मुझे ज़मीन ज़्यादा पसंद है।
मुझे सूखी ज़मीन पर रहना ज़्यादा पसंद है।
जब मैं पानी के आस-पास होता हूँ, तो ज़्यादा सहज महसूस नहीं कर पाता हूँ।
और यहाँ बहुत बड़ा समुद्र है।
मुझे समुद्र के अलावा और कुछ नहीं दिख रहा है।
मालदीव्स
मैं गहरे नीले समुद्र की सराहना ज़रूर करता हूँ,
पर अगर आपने कभी मुझे उसमें देखा, तो मदद भेजिए।
क्योंकि संभव है कि मैं मदद के लिए हाथ नहीं हिलाऊँगा, क्योंकि मैं डूब रहा होऊँगा।
ऐसा लग रहा है कि मैं हिंद महासागर के बीच में...
एक छोटा सा धब्बा हूँ।
इंसान को दो पैर इसलिए दिए गए थे ताकि वह चल सके।
यह "कास्ट अवे" का मेरे अपने निजी संस्करण जैसा है।
बस उम्मीद है कि कोई मुझे बचाने आ रहा है।
मालदीव्स।
प्रागैतिहासिक ज्वालामुखियों द्वारा निर्मित 600 मील का रेतीला तट और प्रवाल भित्तियाँ।
इस देश का केवल एक प्रतिशत हिस्सा ज़मीन है।
और मुझे अन्य 99 प्रतिशत से परिचित होने की जल्दी नहीं है,
इसलिए मैं समुद्री प्लेन में अपने होटल जाऊँगा।
उम्मीद है कि अंदर ऑक्सीजन है।
"समुद्र" और "प्लेन" शब्दों से
मेरे दिमाग़ में केवल "दुर्घटना" और "मलबा" शब्द घूम रहे हैं।
ख़ैर...
हैलो, सर। नमस्ते। विमान में आपका स्वागत है।
आपकी लाइफ़ जैकेट सीट के नीचे है।
कुर्सी की पेटी बाँधे रखिए और उड़ान का मज़ा लीजिए।
बहुत-बहुत धन्यवाद।
लाइफ़ जैकेट रखने के लिए यह अच्छी जगह नहीं है, है न?
लाइफ़ जैकेट गोद में क्यों नहीं रखते हैं?
जहाँ वे तुरंत हाथ में आ सकें।
सीट के नीचे रखना ऐसा है मानो... पता नहीं।
दुर्घटना के समय लोग घबरा जाते हैं। है न?
क्या घबराहट में दिमाग़ काम करना बंद नहीं कर देता है?
और यह ख़याल आता है कि, "उसने क्या कहा था?
लाइफ़ जैकेट कहाँ हैं?
उसने क्या कहा था? सीट के नीचे?"
पायलटों ने जूते नहीं पहने हैं।
इसलिए क्योंकि जब आप पानी में गिरते हैं, तो जूते अपने भार से आपको नीचे खींचते हैं।
दरअसल, यह काफ़ी सुंदर है।
मैं पानी में ये द्वीप और ये शानदार रंग देख रहा हूँ।
मैंने यह पहले कभी नहीं देखा था।
तो मालदीव्स में 1,200 द्वीप हैं,
पर बस 200 ही आबाद हैं।
उम्मीद है कि हम उनमें से एक में ही जा रहे हैं और हमारा हाल रॉबिंसन क्रूसो जैसा नहीं होगा।
पता नहीं यह प्लेन कैसे उतरेगा।
शायद बस धड़ाम से गिरेगा।
हे भगवान। हम पानी में उतर रहे हैं।
काफ़ी डर लग रहा है।
कुछ साल पहले, यह द्वीप, कुडाडू, बस रेत का एक टीला था।
तब से, उन्होंने इस पर 45 मिलियन डॉलर खर्च किए हैं,
जिसका मतलब है कि मैं क़िस्मतवाला हूँ
कि मैं दुनिया के सबसे महँगे रेत के महलों में से एक में रहूँगा।
यह रेसॉर्ट विलासिता का वादा करता है
और यह सुनिश्चित करने के लिए,
उन्होंने मेरे प्लेन से उतरने से पहले ही मेरे आतिथ्य सत्कार की योजना बनाई।
एक हफ़्ता पहले
वरीयता प्रपत्र है जो होटल से भेजा गया है
जिसे मुझे सफ़र शुरू करने से पहले भरना है।
तो, "उपाधि"।
ठीक है। "श्री, मिस, मास्टर, डॉक्टर,
राजा।"
मुझे "राजा" लिखने का मन कर रहा है, पर मैं "श्री" लिखूँगा।
"सहज रोमांचक क्रियाएँ।"
यह काफ़ी आसान है।
"पैडलबोर्डिंग"। नहीं।
"जेट स्की, काइटसर्फ़िंग, स्कूबा डाइविंग।
शार्क के साथ स्कूटर लेकर स्कूबा डाइविंग।"
मैं यही करूँगा।
नहीं।
"खाली समय में सबसे ज़्यादा क्या करना पसंद करते हैं?"
आराम।
"अगर हमें आपका सबसे पसंदीदा भोजन बनाना है, तो हम क्या बनाएँगे?
आपको जो चाहिए, मिलेगा।"
चीज़बर्गर, फ्राइज़ और शेक।
चॉकलेट या वैनिला।
मैं यह उन पर ही छोड़ देता हूँ।
सुप्रभात, यूजीन। कुडाडू, मालदीव्स में स्वागत है।
- मैं ब्रैड कोल्डर हूँ, जनरल मैनेजर। - ठीक है।
- तुमसे मिलकर ख़ुशी हुई, ब्रैड। - तुमसे भी।
हे भगवान।
मेरा कभी किसी होटल में ऐसा स्वागत नहीं हुआ था।
- कभी नहीं? - नहीं, ऐसा पहले कभी नहीं हुआ।
हमारी शुरुआत ही अच्छी है।
मैं इस द्वीप से आपका परिचय करवाता हूँ।
मालदीवी भाषा में, "कुडा" का मतलब है "छोटा,"
यानी यह बेहद छोटा द्वीप है।
केवल 15 घर हैं।
अथिति के द्वीप पर पहुँचने के बाद,
हमारा एक सिद्धांत है जिसका नाम है "कुछ भी, कभी भी, कहीं भी",
जहाँ हमारा स्टाफ़ हर संभव सेवा प्रदान करने के लिए तत्पर रहता है।
और प्रत्येक इच्छा पूरी की जाती है।
- कुछ भी, कभी भी... - कहीं भी।
- ...कहीं भी। - हाँ।
ये मेरे पसंदीदा शब्द हैं।
इस तट को देखिए।
- इनमें से एक मेरा है? - बेशक़।
यहाँ एक समय में केवल 32 अतिथि ही रह सकते हैं,
यानी स्टाफ़ को शानदार सेवा प्रदान करने में कोई परेशानी नहीं होती है।
बस उम्मीद है कि सूखी ज़मीन पर भी मन बहलाने के ज़रिए होंगे।
तुम्हारे कमरे से ही स्नॉर्कलिंग के लिए कूद सकते हो।
स्नॉर्कलिंग के दौरान, आमतौर पर हमेशा पाँच से ज़्यादा विभिन्न प्रकार की
- मछलियाँ दिखती हैं। - हाँ।
एकमात्र ख़तरनाक चीज़ जिसके बारे में मैं चेतावनी दूँगा
वह है यह ट्रिगर मछली नामक बड़ी मछली,
तुम्हें उससे दूर रहना होगा।
एक ट्रिगर मछली ने एक महिला का...
- अरे, सच में? - ...कान चीर दिया था, इसलिए...
हाँ, चिंता मत करो।
- मैं काफ़ी दूर रहूँगा। - हाँ।
इतना दूर रहूँगा कि "दूरी" को नई परिभाषा मिलेगी।
कभी-कभी शार्क भी आती हैं।
यहाँ शार्क हैं?
हाँ, यह अच्छी बात नहीं है।
यह शानदार नज़ारा है।
मैंने कमरे से समुद्र के नज़ारे की माँग की थी
और उन्होंने मेरी माँग बेशक़ पूरी की।
मालदीव्स दुनिया के सबसे निचले भू-स्तर वाले देशों में से एक है।
इसका कोई भी द्वीप समुद्र स्तर से छह फ़ीट से ज़्यादा ऊँचा नहीं है,
इसलिए आपको चारों तरफ़ समुद्री स्वर्ग दिखाई देता है।
यह देखिए।
स्वागत है यूजीन
आज रात मैं कहाँ सोऊँगा?
क्योंकि मैं इसे ख़राब नहीं करूँगा।
पर, मेरी पत्नी, डेब, हर रात मेरे लिए यह सजावट करती है,
इसलिए यह कुछ ख़ास नहीं है।
तीन हज़ार वर्ग फ़ुट विला में शार्क-रहित स्विमिंग पूल है
और इसकी कीमत 7,000 डॉलर प्रति रात से भी ज़्यादा है।
यहाँ रहकर काफ़ी मज़ा आएगा।
- हैलो। - हैलो।
मेरा नाम शोफ़ा है। और मैं आपकी निजी बटलर हूँ।
- मैं अंदर आ सकती हूँ? - हाँ, तुम... हाँ, कृपया।
धन्यवाद।
- मेरी निजी बटलर? - क्या आप...
जी, हाँ।
क्या आप मुझे अपनी पसंद, नापसंद बताएँगे?
मुझे पानी से संबंधित कुछ भी पसंद नहीं है।
हाँ।
आप... पर आप मालदीव्स में हैं।
- हाँ। हाँ। - यहाँ 99 प्रतिशत पानी ही है।
यही सबसे अजीब बात है।
पर पानी में खेले जाने वाले खेल, मैं सच में उन्हें नहीं खेल सकता।
आपका पसंदीदा खेल क्या है?
गोल्फ़।
हम मालदीव्स में यह नहीं खेलते हैं, पर यह मुझ पर छोड़ दीजिए।
ठीक है।
भले ही मैं इसका आदी हो सकता हूँ,
मैं नहीं चाहता कि कोई मुझे अभिमानी समझे।
"कुछ भी, कभी भी, कहीं भी" किसी कैनेडियन के लिए काफ़ी कठिन चीज़ है,
क्योंकि, पता है क्या?
हमें लगता है कि हम कुछ ज़्यादा ही माँग रहे हैं।
जब आप इस बारे में सोचें कि आप कहाँ हैं,
जो कि एक वीरानी जगह है,
कोई कैसे आपको आपकी पसंद की हर चीज़ लाकर देगा?
मैं इस बारे में ज़रूर सोचना चाहूँगा
क्योंकि मुझे सच में समझ नहीं आता कि यह कैसे संभव है।
चलिए मुख्य चीज़ों से शुरुआत करें।
खाना ही मुझे सबसे ज़्यादा संतुष्ट करता है।
इसलिए मैं एग्जीक्यूटिव शेफ़, एडवर्ड से मिलने जा रहा हूँ,
यह पता करने के लिए कि वह अतिथियों को कैसे ख़ुश रखता है।
- एडवर्ड। - यूजीन।
- कैसे हो? - बढ़िया। तुम कैसे हो?
बढ़िया।
- हम वीराने में हैं... - वीराने में। बिल्कुल सही कहा।
- ...और खाने के मामले में तुम चौबीसों घंटे... - कुछ भी।
- ...कुछ भी प्रदान कर सकते हो। - बिल्कुल।
यह कैसे संभव है?
मालदीव्स बेहद क़िस्मतवाला है कि यह ऑस्ट्रेलिया,
सिंगापुर, दुबई और यूरोप के बीच स्थित है।
इसलिए हम 24 घंटों के अंदर लगभग कोई भी चीज़ ला सकते हैं।
तुमसे कौन सी सबसे अजीब चीज़ माँगी गई थी?
बस थोड़ा सा बटर माँगा गया था।
जो फ़्रांस की ख़ास जगह से ही चाहिए था
और वह भी फ़्रांस के एक ख़ास सप्लायर से ही।
- सच में? - ब्रिटनी से।
तो शनिवार को सुबह दस बजे यह अनुरोध किया गया,
और रविवार को नाश्ते में,
हम वह बटर द्वीप पर ले आए।
वाह।
अगर मैं तुम्हारी जगह होता, तो मैं कहता, "यह संभव नहीं है।"
"तुम असाध्य चीज़ माँग रहे हो। सच में।"
हम यही करते हैं।
दरअसल, एडवर्ड अपने अतिथियों को मेनू से परे चीज़ें माँगने के लिए प्रोत्साहित करता है।
जिसे वे "अलिखित भोजन" कहते हैं।
अब, मैं आशु व्यवस्था में माहिर हूँ,
तो मैं रसोई में भी इसके लिए पूरी तरह से तैयार हूँ।
मैं आधा एप्रन पहनूँगा। तुम इसे यही बुलाते हो?
- अम, बस एप्रन ही बुलाते हैं। - क्या यह आधा एप्रन कहलाएगा?
बस एप्रन ही कहलाएगा। ठीक है।
तो अतिथि ने हमसे कहा, "ठीक है, मुझे प्याज़ का सूप पसंद है,
पर क्या तुम इसे थोड़ा ख़ास बना सकते हो?"
इसके लिए हम थोड़ी ब्रैंडी और काला ट्रफ़ल इस्तेमाल करेंगे।
हमें थोड़ा चीज़ भी चाहिए।
तुम्हें कौन सा चीज़ चाहिए?
मुझे थोड़ा ग्रुये, थोड़ा तेत दे म्वान और थोड़ा पारमेज़ॉन चाहिए।
ज़रूर।
क्योंकि यह कुडाडू है,
चीज़ किसी फ्रिज में नहीं है।
उनके पास चीज़ के लिए पूरा तहख़ाना है।
और यहाँ काफ़ी कड़क गंध है।
वाह।
ठीक है। उसे चाहिए ग्रुये, पारमेज़ॉन
और...
फ़्रेंच?
मैं एडवर्ड को यह बताना भूल गया कि मैं तेज़ नहीं हूँ।
मुझे ग्रुये नहीं मिल रहा है और न ही...
मैं यह ले जाता हूँ।
और कुछ ब्री।
क्योंकि यह भी चीज़ है, है न?
मैं उस फ़्रेंच चीज़ का नाम भूल गया जो तुमने माँगा था,
इसलिए मैं थोड़ा ब्री ले आया हूँ क्योंकि यह भी फ़्रेंच है।
अच्छी कोशिश थी, यूजीन। सीधे तुम्हारे सामने होगा
- जब तुम चीज़ रूम में घुसोगे। - ठीक है।
- यह बेहतर है। - यही चाहिए था?
- ठीक है। बढ़िया है। - ठीक है।
थोड़ी ब्रैंडी लो और ब्लो टॉर्च भी।
ठीक है, यह दिलचस्प होगा।
- हम इसे समय रहते बना लेंगे, एडवर्ड? - हमें थोड़ी जल्दी करना होगा।
- हाँ। - हमें थोड़ी जल्दी करना होगा।
तो तुम्हारी वजह से ही हमें देरी हो रही है। तुम ही...
मैं अपनी पूरी कोशिश कर रहा हूँ। मैं इससे ज़्यादा तेज़ नहीं देख सकता।
और तैयार हो गया।
कैरमलाइज़्ड प्याज़, बीफ़ स्टॉक, ब्रैंडी, काले ट्रफ़ल
और तीन चुनिंदा चीज़ का उत्तम मिश्रण।
हे भगवान।
मैंने ऐसा अनोखा प्याज़ का सूप कभी नहीं देखा है।
निजी तौर पर, मुझे अपने ब्रेड के साथ थोड़ा और सूप चाहिए।
पर मेरे लिए भी,
"कुछ भी, कभी भी, कहीं भी" थोड़ा ज़्यादा हो जाता है।
मैं सुबह के चार बजे फ़ोन करके
कुछ नहीं मँगवाऊँगा।
यह कोई अमरीकी ही कर सकता है।
पर यहाँ यह एक दिलचस्प फ़लसफ़ा है।
पहला दिन काफ़ी अच्छा बीता।
पर, मैं सारा श्रेय नहीं ले सकता।
मैंने प्याज़ का फ़्रेंच सूप बनाया,
समुद्री प्लेन से सुरक्षित उड़ान भरी और समुद्र से दूर रहा।
तो, दरअसल, सारा श्रेय मुझे ही जाता है।
शोफ़ा, मेरी बटलर ने कल के दिन की योजना बनाई है।
मुझे उसके जोश और उत्साह से डर लग रहा है।
हम पानी में नहीं उतरेंगे,
तो उम्मीद है कि मुझे अच्छी नींद आएगी
और कल के बारे में सोचकर मेरी नींद नहीं उड़ेगी।
सुप्रभात।
हाँ, आज की सुबह सच में शानदार है।
आपने देखा पूल में क्या है?
आइए।
यह देखिए।
मैंने इतना शानदार नाश्ता कभी नहीं देखा
और उन्होंने इसे पूल में रख दिया है।
यह शानदार तरीका है,
पर मैं उस तक नहीं पहुँच सकता।
मेरे पास आओ!
हे भगवान।
मुझे पता है वे क्या करने की कोशिश कर रहे हैं।
पहले मुझे पूल में उतारेंगे, फिर हिंद महासागर में।
पर मुझे पैंट पहनकर नाश्ता करने की आदत है।
"सुप्रभात, यूजीन।
आपकी छुट्टियों को भव्यता के पलों से भरने के लिए"...
भव्यता।
"मैंने एक ख़ास चीज़ आयोजित की है।
योग थेरेपिस्ट, नंदिनी के साथ
ध्वनि स्नान ध्यान।
शुभकामनाएँ। आपकी बटलर, शोफ़ा।"
यह दिलचस्प है।
धन्यवाद।
ध्वनि स्नान क्या होता है? जानना चाहेंगे?
ज़रूर। ठीक है। पर वहाँ नाव से जाना होगा।
वे आपको इसी तरह फाँसते हैं।
यहाँ छोटी-छोटी लहरे हैं और मेरी तबियत थोड़ी ख़राब लग रही है।
मुझे सच में नहीं पता कि हम कहाँ जा रहे हैं।
पर, उम्मीद है कि हम ज़मीन में ही जा रहे हैं।
ध्वनि स्नान सॉना जैसा हो सकता है,
या फिर जैसा कि वे कहते हैं, श्विविट्ज़ हो सकता है।
जो मुझे सच में पसंद नहीं है, मुझे वह मज़ेदार नहीं लगता है।
पर यह जो भी हो, मैं अपनी बेहतरीन कोशिश करूँगा।
ठीक है, तो ध्वनि बाथरूम कहाँ है?
क्या वह तहख़ाने में है?
हे भगवान। यह अविश्वसनीय है।
नमस्ते, श्री यूजीन!
समुद्र के नीचे ध्यान में आपका स्वागत है। यह कैसा है?
यह कैसा है? यह पानी के अंदर है।
सुंदर मछलियाँ।
मालदीव्स में दुनिया की सबसे बड़ी प्रवाल भित्ति प्रणालियों में से एक है,
जहाँ मछलियों की 2,000 से ज़्यादा प्रजातियाँ हैं।
और मैंने सोचा नहीं था कि मैं पानी के 20 फ़ीट अंदर जाकर उन्हें देखूँगा।
इसका आदी होने के लिए मुझे थोड़ा समय चाहिए।
यह अविश्वसनीय है।
यह किसने बनाया और उनकी क्या योग्यताएँ हैं?
ध्वनि की क्या भूमिका है?
ध्वनि स्नान क्या होता है?
हमारे शहीर में 65 प्रतिशत पानी होता है।
पानी ध्वनि से प्रभावित होता है,
तो यह तुम्हारे पूरे शरीर से अवरोधों को हटाता है।
शायद यह अवरोध ही हैं जो मुझे ज़िंदा रख रहे हैं।
उसके बाद तुम्हारा शरीर सकारात्मक ऊर्जा लेने के लिए तैयार होता है।
- तुम्हारा शरीर शांत और निश्चिंत होता है। - वह चीज़ न दिखने तक मेरा दिमाग़ शांत ही था
जो मुझे सार्डीन नहीं लगती है।
गहरी साँस लो। शुरू करो।
- ॐ। - ॐ।
वाह। कमाल है।
- दरअसल मैं ख़ुद हैरान हूँ। - तुम सच में शानदार थे!
नंदिनी समझ गई है कि मैं एक अभिनेता हूँ।
पर्याप्त प्रोत्साहन से, आप मुझसे कुछ भी करवा सकते हैं।
यह बढ़िया है।
साँस लो।
साँस छोड़ो।
यह बेहद शानदार सिद्धांत है।
पर मैं सोचता रहा, "अगर काँच टूटने की आवाज़ सुनाई दी तो?"
और, "अगर पानी लीक हुआ तो?"
क्योंकि यह योजना "हमेशा के लिए असफल" हो सकती है?
यही परिभाषा होगी।
धीरे-धीरे अपनी आँखें खोलो।
धीरे-धीरे।
क्या वे ईल हैं?
वह शानदार था और वहाँ अपने दिमाग़ को शांत करने के बाद,
पानी के अंदर की दुनिया देखना सच में एक शानदार अनुभव है।
मैं ध्यान के बीच में लगभग सो ही गया था।
मुझे ज़्यादा समय नहीं लगता है।
सारी मुश्किलों के बावजूद,
शोफ़ा मुझे समुद्र के अंदर ले जाने में सफल रही।
हैलो!
बिना पैर गीले किए
स्नॉर्कलिंग का मज़ा लेने के बाद,
पता नहीं मेरी बटलर ने अब और क्या योजना बनाई है।
- यह थोड़ा दूर है। हाँ। - धन्यवाद।
पता चला कि मैं समुद्री जैववैज्ञानिक, जैस्मिन के साथ जाऊँगा।
शायद अगर मुझे समुद्र की ज़्यादा जानकारी मिली,
तो मैं सच में उसका मज़ा ले सकूँगा।
या शायद एहसास होगा कि जो आपको पता न हो, आपको उससे चोट लग सकती है।
इसे ही मैं नाव कहता हूँ।
झटके नहीं लग रहे। मेरा पेट ठीक है।
यह शांत है। मुझे कुछ महसूस नहीं हो रहा है।
तुम आमतौर पर ऐसी चीज़ें करते हो?
- मैं यह कभी नहीं करता हूँ। नहीं। - सच में, कभी नहीं?
तुम्हें समुद्र से प्यार है, पर मुझे नहीं।
- मैं बस इससे डरता हूँ। - हाँ?
- समझी? डूबने का डर... - हाँ।
...और यह डर कि शार्क मुझे पर
- हमला करेगी और फिर मैं डूब जाऊँगा। - बड़ी शार्क। हाँ।
मालदीव्स इतना अनोखा क्यों है?
तो, मालदीव्स में पूरी दुनिया की पाँच प्रतिशत प्रवाल भित्तियाँ हैं।
- यह शानदार है... - यानी ढेर हैं, है न?
...क्योंकि अगर तुम नक़्शे में मालदीव्स को देखो, तो यह छोटा सा धब्बा है।
- कभी-कभी यह नक़्शों में होता भी नहीं है। - सही कहा।
तो ढेरों प्रवाल भित्तियाँ हैं।
- ढेरों हैं... - हाँ।
...और अभी समुद्री जीवन का एक-चौथाई हिस्सा
प्रवाल भित्तियों में ही रहता है।
तो, इसलिए यहाँ के समुद्री जीवन को यही इतना ख़ास बनाता है।
- हाँ। - और यह भित्तियाँ ही
यहाँ की रेत को इतना सफ़ेद बनाती हैं।
दरअसल, दुनिया के पाँच प्रतिशत तट ही ऐसी प्रवाल भित्तियों से बने हैं।
मुझे कहना होगा कि समुद्र
सच में बेहद सुंदर है।
- है न? - हाँ। हाँ।
और फिर, समुद्र ने मुझे ऐसा नज़ारा दिखाया
जो शायद मेरी निजी बटलर भी नहीं दिखा सकती थी।
वहाँ। तुम्हारे पीछे। देखा?
- तुमने वह देखा? - अरे, हाँ! यहाँ कुछ डॉलफ़िन हैं!
नीचे देखो। देखा?
- अरे, हाँ। हाँ! - एक। यहाँ।
- चार, पाँच। - वह रहीं!
- हाँ। - हाँ!
- उन्हें देखा? - वे कूद रही हैं।
तो, पक्का यह रोमांचक होगा, हँ?
अविश्वसनीय। यह बेहद शानदार अनुभव है।
मालदीव्स एक स्वर्ग द्वीप है
और पानी के बिना द्वीप का कोई अस्तित्व नहीं है।
नाम से ही पता चलता है।
और जबकि मुझे इसका आदी होने के लिए
नाव की कुछ और सवारियाँ करनी होंगी,
मैं इस ज्ञान के साथ अपने दिन का अंत कर रहा हूँ
कि मुझे समुद्र की प्रत्येक चीज़ से समस्या नहीं है।
मैंने विलासिता के इस जीवन से यही सीखा है...
कि मैं इस नए वातावरण में असहज महसूस नहीं कर रहा हूँ।
पर मैं थोड़ा शर्मिंदा हूँ कि मैं सक्रीय रूप से भागीदारी नहीं कर रहा हूँ
और मुझे लगता है कि मुझे मेरी हर इच्छा पूरी करने वाली
निजी बटलर के बिना ही इस देश की खोज करनी चाहिए।
मालदीव्स में लगभग पाँच लाख लोग रहते हैं।
वे 200 द्वीपों में फैले हुए हैं,
और यह भौगोलिक रूप से दुनिया के सबसे फैले हुए देशों में से एक है।
तो, इसमें हैरानी नहीं है कि स्टाफ़ के अलावा मैं किसी से नहीं मिला हूँ।
अपने स्वभाव के विपरीत, मैं अपनी मर्ज़ी से सबसे अधिक आबादी वाले द्वीपों में से एक,
नैफ़रू जाने के लिए नाव पर चढ़ रहा हूँ,
किसी ऐसे इंसान की तलाश में जो सच में वहाँ रहता हो।
- पक्का तुम सैंडी होगे। - हैलो।
हैरानी नहीं है कि अब पर्यटन ही इन द्वीपों का सबसे बड़ा व्यवसाय है
और इसी से एक-चौथाई मालदीवी आय आती है।
नैफ़रू में रहने वाले कई लोग पड़ोस के टूरिस्ट रेसॉर्ट में काम करते हैं।
पर सैंडी हाल ही में सेवानिवृत्त हुआ है।
वह क्या है?
- मैं मछली पकड़ने की कोशिश कर रहा हूँ। यह... - नहीं, मैं वह समझ गया।
पर... मुझे पता नहीं...
मेरी पत्नी... इसका इस्तेमाल टॉयलेट साफ़ करने के लिए करती थी।
मैं इसे दोबारा इस्तेमाल कर रहा हूँ। यह मेरी मछली पकड़ने की रील है।
तुम कोशिश करना चाहोगे?
अरे, हाँ, ज़रूर... हाँ।
अच्छा फेंका।
- इसे पकड़े रहो। - हाँ।
क्या वह कुतर रही है?
मुझे कुछ तो महसूस हुआ।
पर मुझे नहीं लगता कि अभी वहाँ कोई मछली है।
मछली पकड़ना? शायद मैं पकड़ पाऊँगा।
अभी-अभी कुतरी थी।
अगर मैं यहाँ कुछ समय और रहूँ तो।
पर अभी वहाँ एक भी नहीं है। अब तक नहीं।
और मेरा मतलब लंबे समय तक रहूँ तो।
क्या मैंने कुछ पकड़ा?
- नहीं, नहीं। - चारा।
शायद सालों लग जाएँगे।
इसलिए मछली ने नहीं कुतरा।
इसीलिए मछली ने नहीं कुतरा!
मैं उसे पानी से बाहर खींच रहा था।
देखो।
यह क्षेत्र एशिया, अफ़्रीका और मध्य पूर्व देशों के बीच
प्राचीन व्यापारिक मार्गों का चौराहा है।
यानी मालदीवी संस्कृति कई संस्कृतियों का मिश्रण है।
तो सैंडी, मुझे बताओ मालदीव्स में ज़िंदगी कैसी है।
यहाँ चारों तरफ़ समुद्र है, इसलिए हमारे लिए यही मुख्य संसाधन है।
मैं इसे "खांडू भांडा" बुलाता हूँ।
- "खांडू" यानी समुद्र। "भांडा" यानी पेट। - हाँ।
- समुद्र ही पेट भरता है। - हाँ।
यह बेहद आत्मनिर्भर जीवन शैली है।
हाँ, जब तुम शहर में रहते हो,
- तो लोगों को बेचैन और तनाव में देखते हो। - हाँ।
हाँ, मैं वैसा ही हूँ।
फिर जब तुम समुद्र को देखते हो,
तुम ब्रह्मांड से जुड़ जाते हो, समझे?
चलो यह प्यार, यह ख़ुशी साझा करें।
- इस तरफ़? - दूर-दूर तक... केवल तट ही दिखेगा।
पचास साल पहले,
मालदीव्स में ज़्यादातर सैंडी जैसे स्थानीय लोग ही बसे थे।
पर 1972 में सबसे पहला रेसॉर्ट बनने के बाद,
पर्यटक यहाँ अपने लिए द्वीप के रहस्यों को खोजने के लिए आते रहे हैं।
तुम्हें ज़िंदगी से इतनी ख़ुशी मिलती है,
तो तुम लोगों को क्या सलाह दोगे?
तुम्हें सच में जुड़ना चाहिए।
जूते उतारो, रेत को महसूस करो, पानी में जाओ,
हवा को महसूस करो, नमक को चखो,
और फिर तुम बेचैनी, अवसाद भूल जाओगे।
तो, बस जुड़ना सीखो।
यहाँ के रेसॉर्ट बेहद शानदार हैं,
पर सैंडी के साथ दोपहर बिताकर
मुझे मालदीव्स का असली जादू दिखा है।
मैं अपने साथ तुम्हारे कुछ ज्ञान ले जाऊँगा।
इसी से मेरा यह सफ़र सार्थक होगा।
यह मेरा सौभाग्य है।
मुझे दूसरों को अपने देश की सुंदरता दिखाना हमेशा से बेहद अच्छा लगता है।
यह बेहद शानदार इंसान है।
धन्यवाद।
मुझे सैंडी का व्यक्तित्व काफ़ी पसंद आया, काश मैं भी वैसा होता।
सच कहूँ तो, मैं अपनी तुलना में, सैंडी के साथ रहना ज़्यादा पसंद करूँगा।
अपने द्वीप पर लौटते हुए,
मुझे महसूस हो रहा है कि मालदीव्स का सैंडी का संस्करण
एक ऐसा स्वर्ग है जो आप यूँ ही छुट्टियों की योजना में समाहित नहीं कर सकते,
चाहे आपका बजट कितना भी हो।
मेरे यहाँ पहुँचने से पहले ही,
कुडाडू ने मेरी इच्छाएँ पूरी करने का वादा किया था।
और सैंडी के रूप में,
उन्होंने मुझे एक इतना सरल अनुभव दिलवाया जिससे मैं कभी निराश नहीं होऊँगा।
क्या वह मेरे लिए है?
मुझे शोफ़ा की प्रशंसा करनी होगी।
मैं अपने ही व्यक्तिगत स्वर्ग में पहुँच गया हूँ।
चलो भी। क्या यह मेरे सपनों का भोजन है?
वैनिला शेक, ट्रफ़ल फ्राइज़। पक्का यह होगा...
चीज़बर्गर।
अरे, वाह। मुझे एडवर्ड बेहद पसंद है।
पता है क्या?
यह आज तक का सबसे स्वादिष्ट चीज़बर्गर है।
सुनो, मैं समझता हूँ। मैं समझता हूँ। मैं काफ़ी परेशान करता हूँ, ठीक है?
मैं काफ़ी शिकायतें करता हूँ।
यह इससे बेहतर नहीं हो सकता।
मेरी ज़िंदगी के सबसे ख़ुशनुमा पल?
मेरी शादी,
मेरे बेटे, डैनिएल का जन्म,
मेरी बेटी, सैरा का जन्म।
तो, यह भोजन और यह दिन और यह जगह उन ख़ुशनुमा पलों के बेहद करीब हैं।
जैसा कि सैंडी कहता है, छोटी-छोटी ख़ुशियाँ।
एक ज़माने में,
मैं यहाँ आने के बारे में कभी नहीं सोचता।
मुझे इतना ज़्यादा पानी पसंद नहीं है।
पर मैंने एक शानदार, बेहद अनोखे, प्राकृतिक स्वर्ग की खोज की है।
यह उन बेहद सुंदर जगहों में से एक है जो मैंने देखी हैं।
केवल ज़मीन-पसंद इंसान के रूप में यह सफ़र शुरू करने के बावजूद,
मालदीव्स की वजह से मैं ख़ुद को ही भूल गया हूँ।
- यूजीन। - हाँ?
तुम समुद्र में हो।
मैं समुद्र में हूँ।
किसी आम समुद्र में नहीं।
बल्कि हिंद महासागर में।
केवल एक ही चीज़ है जो इससे बेहतर हो सकती है
और शोफ़ा ने अपना वादा निभा दिया।
"चिंता मत करो। ये गॉल्फ़ बॉल पूरी तरह से जैवनिम्ननी हैं
और उनमें मछलियों का चारा है। मज़े कीजिए।"
यह अविश्वसनीय है।
हे भगवान, वाह।
मैं मालदीव्स की शानदार सुंदरता देख रहा हूँ।
मैं यहाँ स्वर्ग की तलाश में आया था
और देखो, मुझे वह मिल गया।
उप-शीर्षक अनुवादक: मून कलिता